Document ID: 32005R1154

ΚΑΝΟΝΙΣΜΌΣ (ΕΚ) αριθ. 1154/2005 ΤΗΣ ΕΠΙΤΡΟΠΉΣ
της 18ης Ιουλίου 2005
για την προσαρμογή των κωδικών και της περιγραφής ορισμένων προϊόντων του παραρτήματος I του κανονισμού (ΕΚ) αριθ. 1784/2003 του Συμβουλίου σχετικά με την κοινή οργάνωση της αγοράς σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 234/79 του Συμβουλίου, της 5ης Φεβρουαρίου 1979, περί της διαδικασίας προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), και ιδίως το άρθρο 2 παράγραφος 1,
Εκτιμώντας τα ακόλουθα:
(1)
Το παράρτημα I του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (2), περιέχει την ισχύουσα σήμερα συνδυασμένη ονοματολογία (ΣΟ).
(2)
Σύμφωνα με τα αποτελέσματα των διαπραγματεύσεων με τις Ηνωμένες Πολιτείες της Αμερικής που ολοκληρώθηκαν το 1995, ορισμένα μείγματα καταλοίπων της παραγωγής αμύλου από καλαμπόκι με ορισμένα άλλα κατάλοιπα, ειδικότερα δε κατάλοιπα από το κοσκίνισμα του καλαμποκιού και υγρά απόβλητα της διαβροχής του καλαμποκιού κατά τη διεργασία παραγωγής, σε υγρή φάση, οινοπνεύματος από άμυλο ή άλλων παραγώγων του αμύλου, τα οποία εισάγονται στην Κοινότητα, έχουν απαλλαγεί από δασμούς. Κατόπιν τούτου, ο κανονισμός (ΕΚ) αριθ. 344/96 του Συμβουλίου (3) εισήγαγε στη συνδυασμένη ονοματολογία τη διάκριση 2309 90 20 για τη χωριστή δασμολογική κατάταξη του συγκεκριμένου προϊόντος.
(3)
Εκ παραδρομής, δεν προσαρμόστηκε αντίστοιχα το παράρτημα I του κανονισμού (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (4). Πρέπει, επομένως, να πραγματοποιηθεί η προσαρμογή αυτή, με την προσθήκη του κωδικού ΣΟ 2309 90 20 στον κατάλογο προϊόντων που παρατίθεται στο παράρτημα I του κανονισμού (ΕΚ) αριθ. 1784/2003, και να ισχύσει από την ημερομηνία εφαρμογής του εν λόγω κανονισμού.
(4)
Συνεπώς, ο κανονισμός (ΕΚ) αριθ. 1784/2003 πρέπει να τροποποιηθεί αναλόγως.
(5)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΚ) αριθ. 1784/2003 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουλίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 2005.

Labels: 3
17
6